 Wasiirkii hore ee Wasaaradda Xanaanada Xoolaha Cabdilaahi Maxamed Daahir Cukuse ayaa soo dhaweeyey masuuliyiinta cusub ee la magacaabay, una mahadnaqay masuuliyiintii hore, isaga oo arrimahaasi ka hadlayaana waxa uu yidhi Waxaan doonayaa inaan idhaahdo ku soo dhawaada, garoonkana diyaaradahana waxaan doonayaa inaan uga mahadnaqo Axmed Siilaanyo tacabkii badnaa ee uu galiyey, Maxamuud Xaashina waxaan uga mahadnaqayaa inuu ahaa wasiirkii ugu wanaagsanaa ee amarka madaxweynaha iyo hindisaha madaxweynaha sidii ugu quruxda badnayd u fuliyey, Farxaan oo halkan jooga iyo saaxiibkay Cumar Yare oo ka horeeyey, labadana waxaan uga mahadnaqayaa inay halkii ka sii wadeen. 